આમ તો હું દરરોજ સાતેક વાગ્યે ઊઠું છું અને પછી એક કલાક માટે ચાલવા જાઉં છું. ઘરે આવું ત્યારે પ્રીતિએ મારા માટે ચા-નાસ્તો બધું રેડી કરીને રાખ્યું હોય પોતાના એ ગોલ્ડન પિરિયડને યાદ કરતા જિતેશ કહે છે, ‘પ્રીતિના બહારગામ ગયા પછી તો રોજ મારી અગ્નિપરીક્ષા થતી. દરરોજ રાતે હું અલાર્મ લગાવીને સૂઈ જતો. મારો દીકરો જય ઊઠે એ પહેલાં તેને માટે પાણી ગરમ કરવા મૂકવાનું અને ચા-નાસ્તો તૈયાર કરી તેને ઉઠાડવાનું રહેતું. તેને સમયસર તૈયાર કરી સવારે છ વાગ્યા ને પચાસ મિનિટે તેની સ્કૂલ-બસ માટે મૂકવા જવાનું. એ વખતે તો મેં મૉર્નિંગ-વૉક પર પણ ચોકડી મૂકી દીધી હતી. ઘરનાં કામ એટલાંબધાં હતાં કે એ માટે સમય જ નહોતો.’